b"\n_START_ARTICLE_\nPlan\xc3\xa8ze de Saint-Flour\n_START_SECTION_\nGeografia\n_START_PARAGRAPH_\nL'altipl\xc3\xa0 bas\xc3\xa0ltic forma part de la zona oest dels monts del Cantal. Est\xc3\xa0 delimitat per les valls de l'Alagnon, de la Truy\xc3\xa8re, del Lagnon i de l\xe2\x80\x99Epi._NEWLINE_Cal fer esment de la distinci\xc3\xb3 que hi ha entre l'Alta Plan\xc3\xa8ze, o la Muntanya, i la Baixa Plan\xc3\xa8ze, o la veritable Plan\xc3\xa8ze. La primera est\xc3\xa0 situada a m\xc3\xa9s de 1100 metres d'altitud i uneix tots els cims dels Monts del Cantal. Es troba a l'oest d'una l\xc3\xadnia imagnin\xc3\xa0ria de Paulhac, Valu\xc3\xa9jols i Ussel. La veritable Plan\xc3\xa8ze, se situa a l'est d'aquesta l\xc3\xadnia.\n_START_SECTION_\nGeologia\n_START_PARAGRAPH_\nFa 7 milions d'anys que els volcans de Cantal van acabar les erupcions. La caldera del volc\xc3\xa0 es va enfonsar i es va formar un nou volc\xc3\xa0, que va omplir la caldera i es va desbordar. La lava, en un principi molt \xc3\xa0cida, va esdevenir basalt i es va repartir en grans colades fluides que van recobrir els pendents i van formar les plan\xc3\xa8zes.\n_START_SECTION_\nFlora i fauna\n_START_PARAGRAPH_\nEl relleu de la Plan\xc3\xa8ze \xc3\xa9s molt suau i l'home ha creat nombrosos boscs de pins que permeten als ramats protegir-se en cas d'intemp\xc3\xa8ries. _NEWLINE_Aquests boscos tenen nombroses esp\xc3\xa8cies d'ocells, com els seg\xc3\xbcents griva cerdana, cornella, tud\xc3\xb3, xoriguer com\xc3\xba, mussol banyut, pins\xc3\xa0 com\xc3\xba, mallerenga blava, tord com\xc3\xba, pit-roig\n_START_SECTION_\nHist\xc3\xb2ria\n_START_PARAGRAPH_\nLa Plan\xc3\xa8ze fou un pagus en temps gal\xc2\xb7lorom\xc3\xa0 i m\xc3\xa9s tard un territori dels merovingis. A l'\xc3\xa8poca carol\xc3\xadngia va prendre l'estatus de vegueria amb capital a Valu\xc3\xa9jols abans que aparegu\xc3\xa9s la ciutat de Saint-Flour al segle XI.\n_START_SECTION_\nActivitats humanes\n_START_PARAGRAPH_\nDurant molt temps la Plan\xc3\xa8ze amb la Limagne i el Mass\xc3\xads del Dev\xc3\xa8s fou una de les grans zones de l'agricultura d'Alv\xc3\xa8rnia-Roine-Alps. S'hi cultivaven cereals i llegums, en particular la llentia. Avui dia aquest espai ha canviat l'\xc3\xbas i es destina a la ramaderia bovina, tot i que guarda les potencialitats agr\xc3\xadcoles gr\xc3\xa0cies a un s\xc3\xb2l excepcionalment f\xc3\xa8rtil."